gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl it gl gl gl es gl gl gl gl gl sv en sv fr de de gl gl gl gl gl gl gl es gl gl gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - Sae á rúa o disco de homenaxe a Do Barro
Domingo, 02 de outubro de 2022
O lanzamento do Manifesto dobarrista e a posta en marcha da web dobarrismo.com marcan a eclosión dun fenómeno na escena pop galega.
Tags: Andrés Do Barro disco dobarrismo Falcatruada música tributo
Varias decenas de grupos emerxentes do país decidiron editar un disco de tributo a Andrés Do Barro. A proposta, que contou coa colaboración da discográfica Falcatruada e da plataforma A Regueifa, materializarase o mércores 5, coa chegada ás tendas de discos do traballo, que se titula Manifesto dobarrista.
O dobre CD, no que participan trinta bandas galegas, inclúe versións de temas de Do Barro reinterpretados con sons actuais, aínda que conservando a esencia da música que creara o cantante ferrolán. O disco compleméntase coa web dobarrismo.com, punto de encontro do fenómeno na rede.
O responsábel de prensa de Falcatruada, Iñaki Novoa, explicou que a filosofía popeira é a que predomina entre os grupos que argallaron a homenaxe: “Son grupos de tendencia pop, maioritariamente. Tiveron a idea de recuperar esa icona, o crapulismo de Do Barro. Querían recuperar as súas cancións. Falcatruada colabora na edición e na promoción do disco, e A Regueifa na conxunción de todo, e tamén na promoción”.
Novoa confía no éxito do disco e en cumprir co obxectivo que se marcaron os seus promotores: “Preténdese dar a coñecer a música que se está a facer en Galiza. Dos 30 grupos que participan, quizais os que teñen máis proxección son Narf e Boy Elliott. Queremos dalos a coñecer, esta música, estes grupos, en primeiro lugar ao público galego, e despois tamén fóra de Galiza. Reivindicamos un espazo propio, herdado de Do Barro, e tamén a música propia do país”.
Moitas das formacións que interveñen na gravación tamén actuaron na gala de homenaxe a Do Barro que tivo lugar o 15 de maio no teatro Jofre de Ferrol e que, casualmente, se emitiu o pasado sábado á noite pola Galega. Dese espectáculo formaba parte a interpretación da Pandeirada por Nouvelle Cuisine:
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Regresa o Culturgal Edición xeral
Independencia, creatividade e esplendor Edición xeral
Un país normal Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto